বিধাননগরের পর এবার বাগুইআটিতেও হেলে পড়ল দুটি বহুতল

কলকাতা: রাজ্যে একের পর এক বহুতল বিপর্যয়! বাঘাযতীন, ট্যাংরার পর আজ সকালে প্রথমে খবরে আসে বিধাননগরে হেলে পড়ে বহুতল। আর তার কিছুক্ষণ পরেই দেখা যায় বাগুইআটিতেও হেলে পড়ল দুটি বহুতল। দুটি বিল্ডিং একে ওপরের ঘাড়ে হেলে পড়ে। আর এই ঘটনায় ইতিমধ্যেই বহুতল খালি করার পরামর্শ দেওয়া হয়েছে। কিন্তু কেন একের পর এক বহুতল হেলে পড়ছে? এই নিয়ে দেখা দিচ্ছে প্রশ্ন।

আরও পড়ুন: ফের কালিয়াচকে পুলিশকে লক্ষ্য করে গুলি!

অভিযোগ উঠছে জলা ভূমি বুজিয়ে কলকাতার বিভিন্ন প্রান্তে গড়ে উঠছে বেআইনি নির্মাণ। কিন্তু সেই বেআইনি নির্মাণ এখন হেলে পড়ার পরেই রায় দেওয়া হচ্ছে বহুতল ভাঙার। বহুতল ভাঙাই কী সমাধান? কারণ এই ভাবে কত বেআইনি নির্মাণ ভাঙা হবে? শুধু বেআইনি নির্মাণ ভেঙে ফেলাই তো নয়, সেই সব নির্মাণে বছরের পর বছর ধরে বসবাস করছেন হাজার হাজার মানুষ। নিজেদের রক্তের জল পায়ে ফেলে তাঁরা কিনেছেন সেই বহুতল। কিন্তু তারপর তাদের বলা হচ্ছে বহুতল হেলে যাওয়ায় সেই বহুতল ছেড়ে দিতে। আর তাতেই সেই সব বহুতলের বাসিন্দারা প্রশ্ন তুলছেন কেন এই ঘটনা ঘটছে।

উল্লেখ্য, কলকাতার বহু প্রান্তে হেলে পড়ছে বহুতল। আর বারবার বহুতল হেলে পড়ার ঘটনায় দিন দিন প্রশ্নের মুখে কলকাতার নির্মাণ ব্যবস্থা।

দেখুন অন্য খবর